
Tiskom Tiskare Glasnika Presv, Srca Isusova, 


MOLITVA BL. ANDRIJI BOBOLI 
za obraćenje nesjedinjenih.' 


Bože, ljubitelju mira i darovatelju sloge i jedinstva, 
molimo te po zaslugama bl. Andrije mučenika tvoga, na- 
dahni duhom sloge i jedinstva nesjedinjenu braću našu, 
da bi te svi spojeni jednim vezom tvoje katoličke vjere 
u zajedničkoj Crkvi priznavali i zadobili onu nagradu, 
koju si pripravio onima što te ljube. Po Kristu Gospodi- 
nu našem. Amen. 


Dozvolom Nadb. duhovnog stola u Zagrebu 9. 4. 


19209: broj 6.382. i Starješin 
1929. broj 65. 


stva Družbe Isusove 5. 4. 


Uvod 


' U Rimu se nalazi crkva zvana «San Stefano ro-, 
tondo« (okrugla crkva sv. Stjepana). U nju dolazi mnogo 
Rimljana i stranaca na Božić popodne i drugi dan Božića. 
Ljudi radoznalo promatraju kapele te crkve, u kojima su 
zorno naslikane razne i teške muke prvih kršćanskih 
mučenika. Nekoji od tih heroja moraju da bosi prelaze 
preko užarenog ugljevlja, drugi vise o stablu glavom do- 


lje a nogama gore, a o vratu im privezan oveći kamen, 


treći su bačeni pred lavove, četvrtima mučitelji užarenim 
kliještima čupaju jezik ili probijaju oči, petima sijeku ru- 
ke, šestima posebnim spravama kidaju s tijela živo meso, 
nekima zabijaju željezne klinčiće pod nokte, drugima ko- 
nopima rastežu noge od trupla... Tko bi sve to opisao? 


“Tu se svakome promatraču i nehotice nameće misao i 


usklik: «Kako žarko mora da su ti kršćani ljubili Isusa!« 

Sve je ovo poznavao onaj rimski prelat, koji je u 
kongregaciji obreda proučio spise o beatifikaciji Isusovca 
bl. Andrije Bobole, i ogledao nečuvene grozote, što ih je 
taj mučenik tako hrabro podnio. Na koncu crkveni do- 


stojanstvenik je izrekao ovaj sud: «Teško da je ikada ova 


kongregacija raspravljala o tako okrutnom mučeništvu«. 
Već nam to pokazuje, kako ni ovaj poljski mučenik ni 
malo ne zaostaje za gore navedenim mučenicima prvih 
vijekova. Vrijedno je dakle, da se i mi Slaveni pobliže 
upoznamo sa svojim junakom. 


Dobri katolici rado posižu za žićima katoličkih mu- 
ćenika. Dva su glavna razloga toj pojavi: 1. Tu ljudi vide 
u živom primjeru, što sve može čovjek da podnese, kada 
u njemu plamsa žarka ljubav spram Boga. Tu se osjeća 
sva jakost Pavlove riječi: «Ljubav nas Kristova odušev« 
ljava« (2 Kor. 5, 14). To je ona ista ljubav, koja je i 
sv. Ignaciju Antiohijskom izmamila one riječi: «Želim biti 
hrana zvijeri«. — 2. Kod mučenika često viđamo, kako 
Bog čak i čudesima nagrađuje njihovu ljubav. Stoga je 
smrt katoličkih mučenika bila i ostaje vječnom apologi- 
jom i dokazom, da je ona vjera prava, za koju su njeni 
pripadnici položili eto i svoj život. ' 

Dao Bog, da'i ova knjižica uspali u Hrvata ljubav 
spram milog Boga i umnoži odanost prema rimo-katolič- 
koj Crkvi, toj svetoj i jedinoj pravoj Kristovoj zaručnici! 


1. Mladost 
1591.—1G611. 


laženi Andrija Bobola rodio se g. 1591. u Malopolj- 

skoj, na jednom zaselku u župi Koprzynici. Bobole 

su bile ugledna porodica poljačke kraljevine.  Do- 
seliše se onamo još g. 1220. iz Češke. Mnogi su članovi 
te patricijske i senatorske kuće vršili visoke službe i na 
vladarskom dvoru. Još je važnije, da su se nekoji Andri- 
jini pređi odlikovali i svetošću života. Tako mu je očev 
stric, imenom Andrija, g. 1617. umro na glasu svetosti i 
pokopan u isusovačkoj crkvi u Varšavi. Sebastijan Bo- 
bola, stric našega mučenika, bio je redovnikom Družbe 
Isusove, rektorom velikog zavoda u Jaroslavu, i auktorom 
mnogih djela. Umro je godine 1649. 

BI. Andrija bio je jedini muški potomak; imao je još 
samo sestru Uršulu, koja se udala za plemića Andriju 
Zborowskoga. 

O prvoj mladosti našega mučenika nemamo gotovo 
nikakovih podataka. Mora da su ih uništili razni požari i 
nemiri 17. vijeka. Ipak nam se očuvale dvije male uspo- 
mene. Prva je, da je na njegov odgoj imala odlučni utje+ 
caj njegova prababa Elizabeta. Iko je ta rijetka žena? 
O njoj nalazimo zapisano u starinskim knjigama, da je 
bila pobožna, ponizna, ustrpljiva, milosrdna prema siro- 
masima, puna samoodreke; rado je pomagala redovnike, 
osobito Isusovce. Elizabeta je imala vazda pred očima, da 
su djeca dar Božji i sveci posebni Kristov cvijetak u 
njegovoj Crkvi, te se natjecala s Andrijinom majkom, ka« 


S 


ko će milo dijete odgojiti što prije i što bolje za Boga i 
nebeski Jeruzalem. I uspjeh nije izostao. A_i kako bi se 
tu trud mogao izjaloviti? Ta sve je u kući odisalo crkve- 
nim duhom. Sva se je obitelj odavna ponosila, da se ni- 
jedan Bobola ni tada ni u prošlosti nije zarazio bezvjerjem 
ili kojom krivom vjerom; dapače -se ona isticala svojim 
životom po katoličkim načelima i strogom vjerskom shva- 
čanju. Andrijin otac, Kristofor Bobola, rado je uvažavao 
svaku riječ svoje bake i još je radije prepustio prvi odgoj 
svog djeteta tako svetoj i pametnoj ženi. Tako je Andri- 
ja na koljenima svoje prababe naučio prve djetinje moli- 
tve; ona mu je rastvorila latice srca, da u nj nesmetano 


s neba uđe zraka Božje milosti. Elizabeta je malog Andri- - 


ju privikla strahu Božjem, tom «početku mudrosti« (Ps. 
110, 10 ). Iza malog je dječaka već zarana vrijedilo: 
«Ja sam ljiljan u dolu«. (Cant. 2, 1). Eto što može Božja 
pomoć, kada nađe u roditeljskoj kući kršćansko shvaća- 
nje i pravi odgoj. U tom smislu ide svetost po krvi iz 
jednog pokoljenja u drugo; prelazi kao baština nekojih 
obitelji.  Blizabeta je tu baštinu prenijela na svog milje- 
nika. Možda joj je Bog stoga i dao, te je umrla istom g. 
1015. u svojoj 90. godini, i doživjela i vidjela, kako je 
njezino mezimče, bl. Andrija uzeo na se redovničko ruho 
i tako si osigurao luku spasa postavši Isusovcem. 


. Drugu nam je crticu iz mladosti bl. Andrije sačuvao ' 


Benediktinac o. Borrowicz, samostanski prior u Pinjsku. 
On je drugovao s blaženikom u ranoj mladosti. Što veli 
on o toj nježnoj dobi? Ganuto je kazivao ovaj prior još 
kao starac, kako je bl. Andrija već zarana bio izvanredno 
pobožan, sama nevinost i uzor svim drugovima. Njih su 
dvojica bili dobri prijatelji i jedan pred drugim nije imao 
tajne, pa su si tako međusobno povjerili i tajnu o svom 
redovničkom zvanju. 

Kada je Andrija ponarastao, ogledaše se njegovi ro- 
ditelji, kamo da ga pošalju u daljne škole. Nijesu oni tu 
stvar uzeli na laku ruku. Napokon'se odlučiše, da mladi- 
ća pošalju u Sardomiru, gdje su Isusovci imali kolegij za 
učenike srednjih škola, a osnovao ga je Andrijin stric Ja- 

kov Bobola. Po sebi se razumije, da je Andrija u tom 
zavodu našao isti duh, koji je vladao i u njegovoj očin- 
skoj kući. Itako je mladi Andrija nastavio, da uz nauk i 
dalje goji svoju pobožnost spram Majke Božje i svoju lju- 
bav prema presv. Trojstvu. Svete duše imadu zarana utr- 
te svoje puteve, kojih se vazda tvrdo drže. Andriji je već 
tada lebdila pred očima riječ Duha Svetoga: «Kad je du- 
ša bez znanja, nije joj dobro«. (Prov. 19, 2). 

Nažalost požar je uništio gotovo sve bilješke o na- 
šem blaženiku; očuvala se samo jedna. To je imenik 
svih učenika one dobi. Tu vidimo, da je Andrijino ime 


napose istaknuto. Odatle razabiremo, da se on odlikovao 


u nauku i dobroti, jer se onda posebice bilježila samo 
imena takovih mladića. 


2. Zvanje. Novicijat. Nauci 
i magisterij 
1611.—1621. 


vaki mladić doživi doba, kada zabrinuto pogleda u 

svoju budućnost. Čini mu se tada kao da čuje neki 

nutarnji glas, koji ga pita: «Ne bi li se ti popeo na 
brdo kršćanske savršenosti?« Sretne li duše, koja odmah 
na to odvrati poput sv. Pavla: «Gospode, što hoćeš, da či- - 
nim*« i ne plaši se ni najvećih poteškoća! To je «vrijeme 
prijatno« (2 Kor, G, 2); to je čas, kada se otvara nebo 
sa svojim darovima. O sreći su govorili stari pogani, da - 
proleti mimo čovjeka velikom brzinom i blago onome, 
koji je dohvati. Uistinu je sretan mladić, koji na ovaj ta- 
jinstveni glas odgovori, kako je to nekoć učinio mladi 
Samuel: «Govori Gospode, jer sluga tvoj sluša« (I Kralj. 
3, 9). Tihim glasom zove Bog svoje odabranike u redov- 
ništvo, u samostanski život. Do mladića stoji, hoće li se 
odazvati; o njegovoj slobodnoj volji ovisi, dali će ostaviti 
oca i majku i «biti dostojan Krista« (Mat. 10, 37). Težak 

je to čas i mnogi se ogluše tome pozivu, jer im je teško 
odreći se ugodnog dotadanjeg života, kako je to učinio 
onaj bogati mladić u evanđelju (Marko 10, 22). Plemenit 
je mladić naprotiv spreman na žrtve. Tako je bilo i s bl. 
Andrijom. Čim je on u molitvi razabrao glas Božji, i u- 
vjerio se o pozivu, evo ga vesela k ocu, da ga zamoli te 
smije stupiti u Isusovce. Možemo lako pomisliti, da ocu 
nije bilo lako na to pristati. Ta tko će baštiniti obiteljska 
imanja, održati lozu Bobola, prodičiti ime porodice? Ipak 
Andrijini roditelji nijesu bili ljudi fantazije ili samog srca, 


nego su sve sudili po vjeri. Uvjereni su bili, da je redov-, 


ništvo vrednije ma od kojeg staleža na zemlji i kako Krist 
zove svojim bratom onoga, koji vrši volju Oca nebeskoga 
(Mat. 7, 21). Abraham je nekoć bio spreman, da za volju 
Božju žrtvuje svog jedinca, zašto ne .bi i tako dobri rodi- 
telji Bogu darovali svog Andriju? I poklamje oni Bogu 
radosna srca svog jedinca sina. 

Isusovci! Znaš li mladi Andrija, što to ae Ako 
stupiš u Družbu Isusovu, nećeš moći ništa posjedovati, o 
bogati plemiću; morat ćeš vršiti tuđu volju od rane zore 
do kasne noći; tada nećeš pripadati svojoj obitelji, niti 
ćeš je proslaviti kao crkveni prelat ili biskup. U Družbi 
neznaš nikada gdje ćeš noćiti ni gdje ćeš osvanuti. Ova- 
ko je g. 1011. čuo govoriti bl. Andrija, kome je tada bilo 
19 godina; čuo je to iz ustiju starijih Isusovaca, kada je 
došao u Vilnu pred isusovačkog provincijala Pavla Bozu. 


Što odgovara na to ljubezni mladić? Sjetio se sv. Augu- 


stina i njegovih riječi: «Ako su toliki pošli tim putem, za« 
što ne bih ja?« Zar je uzalud napisao sv. Pavao: «A zna- 
mo, da onima, koji ljube Boga, sve pomaže na dobro« 
(Rim. 8, 28). 

Isusovački je red bio tada u Poljskoj još mlad. Kar- 
dinal je Stanislav Hosije biskup u Varmi, prvi g. 1565. 
pozvao Isusovce i u Brunsbergu im dao kolegij. Domala 
darova Isusovcima i biskup iz Polocka zavod u Pultusku i 
biskup iz Vilna jednaki zavod u svom gradu. Družba se 
Isusova. tako brzo raširila po poljačkoj kraljevini da su 


pod konac 16. vijeka nastale dvije redovničke pokrajine: | 

poljačka i litavska. Bl. Andrija je stupio u ovu zadnju 
pokrajinu, jer se njegova obitelj pred malo godina pre- 
selila iz Malopoljske u Litvu. Budući da je mladić već 
bio dotršio srednje škole, primi ga o. Provincija! u novi- 
cijat. Novicijat je tada bio u Vilnu i u njemu g. 16711. bi- 
lo do 40 novaka. 

Kako je u novicijatu Družbe Isusove? «Ako ima 
gdje raja na zemlji, to je sigurno u novicijatu Družbe 
Isusove«. Ovako je napisao biskup Sailer, koji je bio 
stupio u novicijat i upravo ga u njemu zatekla g. 1773. t: 
j. godina, kada je bila ukinuta ova Družba. Kao što je no- 
vicijat svakog reda,, tako je i novicijat Družbe zato, da se 
ljudi prokušaju, jesu li sposobni za redovničko zvanje. O- 
vaj Družbin novicijat traje 2 godine. Novaci se kroz to 


“doba vježbaju u krepostima i vršenju redovničkih pravila. 


Isusovački novaci imaju odmah na početku tako zvanu 
prvu kušnju. Ova traje oko TO dana, za kojih svaki novak 
treba da upozna pravila Družbe i izjavi, dali želi stupiti u 
red. I bl. je Andrija Bobola na koncu te kušnje napisao 
svojom rukom u latinskom jeziku ovu izjavu: «Ja Andrija 
Bobola, Poljak (minor Polonus — iz Malopoljske), pripu+ 
šten sam prvoj kušnji zadnjeg jula 1611. i odlučio sam, 
da Božjom pomoću sve vršim, što mi je predloženo«. Ova 
se izjava nalazi u knjizi vilnskog novicijata. Prva je kušnja 
za bl. Andriju svršila 10. kolovoza. 

10. kolovoza! Taj je dan posvećen sv. Lovri muče- 
niku. Ovaj se dan duboko zasjekao u Andrijino pamćenje 
Za čitava je života bl. Andrija misio toga dana osobitim 
žarom. Zašto? Taj je dan naš novak dobio redovničko 
odijelo, pa je vruće molio ovog mučenika rimske crkve, 
da bi i njemu od Boga izmolio mučeničku palmu. 

Andrija se za novicijata isticao u točnom vršenju 
svih redovničkih dužnosti. Pravila je znao napamet i ču- 
vao ih u svom srcu. Učitelj novaka, o. Lovro Bartilij, bio 
je uzor Isusovac i svojim je novacima neprestano pred- 
njačio živim primjerom. Ovaj je učitelj vazda pohvalno 
govorio o novaku Boboli kao o svetom mladiću. Nije ni 
čudo. - Ta već je papa Pijo IX. pročitavši isusovačka pra- 

vila rekao: «Ako bude tko točno obdržavao ova pravila, 
proglasit ću ga svecem«. Družba je Isusova . bila vazda 
strog red, pa je dala Crkvi veliki broj i blaženika i svetaca 

. Naš je blaženik željno očekivao svršetak novicijata. 


Zašto? Da uzmogne položiti vječne zavjete. Ta često je 


promatrao Isusa, svoje ogledalo, kako visi na križu pri- 
čvršćen o tri čavla. On želi biti sličan svom božanskom 
učitelju, pa stoga bi rada da i on bude pribijen na križ sa 
tri sveta zavjeta: siromaštva, poslušnosti i čistoće. Sve su 
Andrijine misli i čuvstva onamo smjerale. Kao što se 
suncokret svaki dan neprestano okreće za suncem, tako i 
Andrijina duša za zavjetima, da postane sličan svom u- 
zoru. Nestrpljivo je hlepio za otim, danom, kada će moći 
kazati: «Bože srca moga; Gospode Ti si baština moja -u- 
vijeke« (Ps. 72, 20). I došao je taj srećni dan; bio je to 
31. srpnja 1613. Taj je dan bl. Andrija Bobola pred cijelim 
novicijatom položio prve svoje redovničke zavjete. Sada 
je mogao uskliknuti: Sada sam uklopljen u tijelo Družbe 
Isusove! Blago meni ako u njoj ustrajem do zadnjega 
svoga daha! Za njega je bio to «dan što ga učini Go- 
spod« (Ps. 117, 24). 

Kamo će Andrija iza novicijata? 

Starješine ga poslaše na daljne nauke i to u filozo- 
liju. U Vilnu je Družba Isusova imala drugu kuću, aka- 
demijski kolegij sv. Ivana. Tu je poučavao i poznati fi- 
lozof o. Jakov Marquarto, koji je bio ispovjednikom Si- 
gismunda III. i kraljice Ane. U filozofiji je Andrija — 
prema običaju Družbe — ostao tri godine. Naš je blaže- 
nik: u filozofiji proslijedio da živi kao da je još vazda no- 
vak; on nije ni kroz to vrijeme zaboravio da «Znanje na- 
dima, a ljubav gradi«. (1. Kor. 8, 1). 

U Družbi Isusovoj je i taj običaj, da «skolastici« iza 
filozofije poučavaju na kojoj srednjoj školi, t. j. da budu 
«magistri«. Blaženi je Andrija i to uspješno obavio u ko- 
legiju Družbe u Brunsbergu školske godine 1616.—1617., 
te u kolegiju pultuskom 1617.—1618. I tu su ga učenici 
cijenili i štovali jer su vidjeli, da je u njemu obistinjena 
riječ Crkvenjaka:. «U riječima se razumna čovjeka poka- 

zuje uviđavnost i mudrost«.  Vladanje je ovog  uzornog 
magistra bilo povodom nekojim mladićima, da su i oni 
stupili u Družbu Isusovu. - 

Na početku školske godine 1618.—1619. nalazimo 
Andriju opet u Vilnu i to u gore spomenutom kolegiju. 
Tu će on posvetiti 4 godine bogoslovskim naucima. Tu 
je dobio za druga o. Andriju Rudomina, koji je kasnije 
bio misijonar u Kini i ondje umro na glasu svetosti. 

Andrija je volio bogosloviju. Tu se on divio Božjoj. 
objavi; nauke o posvećujućoj . milosti,  nutarnja uredba 
Crkve, Sv. Pismo, moral, crkvena povijest, sve ga je sa- 
sma osvojilo i zanijelo. Tu je on «pipao« djelo Božje. I 
filozofija. mu je bila draga, jer je u njoj vidio kako nas 
i razum dovodi k Bogu, ali ju je ipak shvaćao kao pomoć« 
nicu teologije. Za nj je filozofija bila ono, što je Danteu 
bio Virgil: vodić, koji ga vodi samo kroz pakao. Beatri- 
ce je pak Dantea dovela u nebo. BI. Boboli je to bila 
bogoslovija... To je on pokazao i na svojim ispitima. 

Ovdje Andrija još više zavoli Družbu Isusovu. EK 
je.da su redovi uopće stup vjere u katoličkoj Crkvi, 
Družba je u njegovim očima bila jedan od najjačih adi 
pornji i samoj Crkvi. Tu nije krivo mislio. Ta teško bi g. 
1789. bilo došlo do francuske revolucije, da nije Družba 
Isusova bila 16 godina prije toga dokinuta. I španjolski 
filozof Balmes piše: «Krivovjerja, vječne raspre, bezbroj- 
na nova mnijenja, napredak znanosti, sve to ugrija duho- 
ve-i poda ljudima opasnu nepostojanost, te ih oluja za- 
nese sa sobom u vrtlog. I upravo posred te oluje diže se 
isusovački red, ali se njega ne dotiče ta neprestana ne- 
stalnost, nego on ide svojim pravcem ravno, ne zakrećući 
niti odstupajući od svog pravca« (Protestantizam i katoli- 
cizam). 


3. Svećenik. Razne službe 
1621.—1644. 


Poštuj Boga iz sveg srca (Eceli, 7, 33). 


a 


laženi Andrija Bobola cijenio je svećeništvo, jer je 


znao da uzvišenije službe nema na svijetu od ove: 

«kao. svećenik sudjelovati s Bogom u spasavanju 
duša«. (Dinonizije Areopagit). Istina i svjetovnjak može 
da radi oko tuđeg spasa, ali to nije «rad svećenika«. To 
nije rad onog uzvišenog zvanja, što ga je sam Bog usta- 
novio i spojio s posebnim milostima kao staleškim daro- 
vima. Ta samo o svećeniku potpuno vrijedi da je «alter 
Christus«. Stoga su sv. Franjo Borgija i toliki drugi stu- 
pili u red i prigrlili svećeništvo i ako su mogli biti sveti 
i kao svjetovnjaci. Privukla ih je misao, da su u redu i 
kao svećenici sličniji Kristu «vječnom svećeniku«. K to- 


me posebice vrijedi o svećenicima, da su oni »so vjernici“ | 


ma« (Mat. 5, 13), te bi bez njih vjera i ćudoređe teško 
mogle da cvjetaju u Crkvi Kristovoj. Evo stoga je i 
Andrija vesela srca *primio vijest, kada su mu njegove 
starješine saopćile g. 1621., da će te godine primiti više 
redove. On je već g. 1615. bio primio niže redove; sada 


će eto u četvrtoj godini bogoslovije biti zaređen za sve- 


ćenika. 

Blaženi se Andrija savjesno pripravljao na taj čin: 
podvostručio je dobra djela, obavio duhovne vježbe, pre- 
poručao se drugima u molitve. Kao nevino i ponizno di- 
. jete htio je da pristupi k oltaru, jer Isus najradije ima ta- 
kove ljude. Pomoćni biskup Abraham Vojna podijeli u 
Vilnu bl. Andriji subđakonat 18. prosinca 1621., a malo 
zatim i đakonat. Sam biskup Vilna, Msgr Eustahij Vollo- 
wicz, zaredi ga za svećenika 12. ožujka 1622. Bilo je to 
istoga dana, kada je papa Grgur XV. u Rimu proglasio 

svecima sv. Ignacija Lojolskoga, osnovatelja Družbe Isu. 
sove, i njegova druga sv. Franju Ksaverskog. Sretna li 
dana za Andriju i Družbu! «Jedan je dan kod Gospoda 
kao tisuću godina« (2 Pet. 3, 8)! Veliko je bilo veselje 


.u kolegiju sv. Ivana u Vilnu poradi dvostruke svečanosti. 


I oci i braća i pitomci; svi se natjecahu, kako će poljep- 
šati taj ugodni događaj. I Andrija je sa svojim suredov- 
nicima vidio eto ispunjene riječi: «Bvo kako je dobro i 
ugodno braći, kada su skupa« (Ps. 132, 1). 

Brzo su prošli zadnji mjeseci bogoslovskih nauka. 
Svršetkom g. 1622. je Andrija položio zadnji ispit iz filo- 
zofije i teologije s krasnim uspjehom. 

Tako je blaženi Andrija Bobola u svojoj 52. godini 
dovršio sve kušnje i nauke, koje su u običaju u Družbi 
Isusovoj; bio je spreman za apostolski rad. 

A taj ga je i očekivao. Božja mu ga je providnost 
već iz vječnosti opredijelila i sada očitovala preko starje« 
šina. Litva je zemlja njegova rada. «Andrija ode malo iza 
dovršenih nauka u Nješvjež.. To je bio malen grad, ali 
važan radi svog položaja. Tu su vladali knezovi Radziwill. 
U polovici 16. vijeka prione ta kneževska obitelj uz kal- 
vinizam. No već se sin tog poglavice, Nikola, povrati u 
krilo katoličke Crkve i odluči da u svojoj kneževini istrije« 
bi luteranstvo i kalvinizam. Pobožni knez sagradi Isusov-- 
cima ogromni kolegij u Nješvježu. Isusovci su iz ovog ko- 
legija misijonarili po čitavoj okolici, te propovijedali riječ 
Božju i pozivali zalutale. Ta apostolska riječ nije ostala 
bez uspjeha. Malo po malo i zlo poče uzmicati: mjesto 
raspuštenosti, krvne osvete, praznovjerja, hereza, zavlada 
duh Kristov. Andrija se kao misijonar pridruži tom radu 
svoje braće. Bio je u Nješvježu kućnim prokuratorom, pro- 
povjednikom i upraviteljem crkve. 

Još se ne ispuniše ni dvije godine tog neumornog 
rada, kada stiže Andriji naredba od provincijala, da se 
spremi za «treću probaciju«. Što je to? To je ona godi« 
na, što je Isusovac svećenik mora provesti prije konačnih 
zavjeta. Svaki član Družbe Isusove iza novicijata polaže 
jednostavne vječne zavjete, te ih obnavlja do «konačnih« 

zavjeta svako pola godine. No Družba ga prije konačnih 

zavjeta otrgne od običnog posla i šalje u «treću godinu« 

da se tu obnovi u duhu. Blaženi Andrija je obavio tu 

godinu u Nješvježu, a zadnje je zavjete svečano položio 
u Vilnu 2. lipnja 1625. 


Iza ove godine preseli se bl. Andrija u Vilno, gdje 
je našao kao starješinu o. Bozu, koji ga je kao provincijal 


bio primio u Družbu. Ovdje ostade Andrija preko 6 go-- 


dina, naime do 1030. Kada je ovdje g. 1625. buknula 
kuga, stavi se bl. Andrija na čelo revnih Isusovaca, koji 
će duhovno i tjelesno pomagati okužene. Ti su Isusovci 
bili sama vatra požrtvovnosti i ljubavi; mogli su opetova- 
ti Pavlove riječi: «Svima sam sve... da sve spasim« (I. 
Kor. 9, 22). Oni su po danu i noći obilazili po bolnica- 
ma, privatnim kućama, po brdima i dolinama. Bili su pra- 
vi mučenici kršćanske ljubavi. 


BI. Bobola je u Vilnu propovijedao u crkvi sv. Ka- 
žimira, predavao na akademiji bogoslovlje, upravljao Ma- 
rijinom kongregacijom. U to je doba imenovan provinci- 
jalom o. Nikola Leucilij, poznat sa svojih asketskih spisa. 
On javi isusovačkom generalu u Rimu ovo: «O. Andrija 
Bobola izvrsnog uma, suda i razboritosti; u znanosti ima 
krasnih uspjeha; temperamenta je živahna; znade dobro 
postupati s bližnjima«. To javi i predloži ga za starješinu 
u Bolwisku. Ovaj je grad onda brojio oko 50.000 duša. 
Tu je bilo mnogo skizmatičkih Rutena, pa je dio Isusova- 
ca misijonario po okolici, a dio je obučavao u školi. No 
ni ovdje Andrija nije ostao više od 2 godine. God. 16533. 
bi premješten u Plock, gdje su Isusovci imali školu i 300 
do 450 đaka. Tu je blaženik bio prefekt nauka i propo- 
vjednik u gradu. Iza 5 godine preseli se u Varšavu, koja 
je nedavno mjesto Krakova postala glavnim gradom; ode 
da ondje za 2 godine bude propovjednikom u crkvi bl. 
Djevice. G. 1638.—1644., Andrija je prefektom nauka i 
propovjednikom u Lomži. Iza toga djeluje nekoliko mje- 


seci opet u Vilnu. Konačno stiže u Pinjsk, da bude misi- ' 


jonarom u Poležiću. 

Brzo smo evo nanizali 23 godine Andrijina života. 
Tu nije bilo ništa izvanredna pred očima ljudi. Drukčije 
je bilo pred Bogom, kome je poznato, kako se Andrija 
kroz to razdoblje borio sa svojim zlim ljudskim sklono« 
stima, ustrpljivo podnosio sve nepogode vremena i ljudi. 
«Borba je život čovječji na zemlji« (Job. 7, 1). I to je križ: 
često mijenjanje kuća i službi. No svi ti križevi upute 
dobru dušu, da samo o Bogu ovisi i u svemu traži samo 
Božju volju; da oćuti što prije milinu onih riječi: «Dobro 
mi je prianjati uz Boga« (Ps. 72, 28). Andrijin je bio obi- 
čaj, da nikada ne traži nove službe; poput sv. Franje Sa- 
leskoga ništa nije odbio niti je što iskao. Bio je zada- 
voljan, da Bog ravna s njim po svojoj volji. On je jedino 
želio da bude točan kotač u Božjem planu, Božjoj uri: 
Tako je Andrija došao u Pinjsk kao oboružan i spreman 
vitez Kristov, koji će mnoge duše osvojiti za Boga i Crkvu 


4. Andrijino misijonarenje 
1644.—1657. 


| Ukrajini su i Litvi živjeli pred 300 godina, kao i 
sada, Poljaci Litvini, Rusini, Malorusi i Bjelorusi. 
Poljaci i Litvini su bili rimokatolici, drugi većinom 

raskolnici. Ipak su rusinski biskupi, koji bijahu s područ- 
ja Poljske države, g, 1595. u Brešću odlučili, da će se 
pripojiti rimokatoličkoj Crkvi. Papa je Klement VIII. o- 
dobrio tu »uniju«. No znatan dio rusinskog svećenstva 
i puka ostade u pravoslavlju. Odatle nastade borba iz- 
među «sjedinjenih« (unijata) i nesjedinjenih. Borba ojača, 
kada je pravoslavni patrijarh Teofan posvetio nesjedinje- 
nima nove biskupe. Ovi su nesjedinjeni kršćani bili bi- 
jesni, pa su često navaljivali na sjedinjene, opljačkali 
im sela i imanja, zapalili crkve ili ih za se preoteli. Mnogi 
je svećenik poginuo u toj borbi. Tako su nesjedinjeni g. 
1023. u Vitebsku ubili unijatskog nadbiskupa sv: Jozafa- 
ta. Kuncevića. 

Iz ovih nemira nastale su bune i ratovi. Turci, Ta- 
tari, Šveđani i Rusi navaljuju na Poljsku u to doba. Tko 
je čitao Sienkiewicza »Ognjem i mačem« ili »Potop«, taj 
znade, kakav je to kaos bio u onoj zemlji. U isto se 
vrijeme često spominju i Kozaci. Ovi su se nastanili na 
obalama Dnjepra niže vodopada, zvanih «parobi«. Što su 
Kozaci?. To je bila smjesa raznih nezadovljnika. Ako se 
tko pobunio ili htio da izbjegne kaznu, pobjegao bi na 
«parobe«. Kozaci su se bili obvezali, da će braniti granice 
Poljske protiv Turaka i Tatara. No ipak su se znali po- 
buniti i protiv Poljske. Tim su se bunama znali pridružiti 
i rusinski seljaci u borbi protiv svojih gospodara i zakup- 
nika. Bogdan Hmielnjicki je u zajednici s ukrajinskim 
seljacima i Tatarima podigao bunu i g. 1647. navijestio 
Poljskoj rat, koji je trajao 2 godine. Bogdan je otrgnuo 
dio rusinske zemlje i dao ga pod vlast moskovskih vla- 
dara. Odatle se porodi rat s Moskvom, koji se svršio tek 
g. 1667. Katolička je Crkva mnogo pretrpjela u tom ra- 
tu, jer su Kozaci sebe proglasili braniteljima pravoslavnih 
Jedan je Isusovac g. 1665. iznio na provincijalnoj kon- 
gregaciji u Krakovu, kako je u gg. 1648.—1005. palo do 
40 Isusovaca mučeničkom smrću... Kozaci i njihovi pri- 
staše znali su navaliti na kuće katolika, samostane, škole, 
crkve i sve zapaliti; ni grobove nijesu pustili u miru. U 


_svemu su se isticali njihovi svećenici. Oni su sijali mrž 


nju i dražili mase protiv katolika i bili su u tome slični 
židovskim svećenicima pred Pilatovom sudnicom. 

BI. je Andrija Bobola shvatio svoj položaj i brzo se 
snašao. Bio je čovjek dubokog nutarnjeg života; vazda je 
tražio samo Božju čast i slavu. Svjedoci jamče, da je 
ljude u privatnom razgovoru znao, izvrsno svjetovati; pro- 
povijedima je osvojio svačije srce; vazda je bio svakome 
na raspolaganje. Ispovijedaonica mu je bila druga soba. 
Kao misijonar obilazio je i najudaljenija sela. Svuda je 
bio anđeo, koji nosi samo dobre utjehe. Bio je sluga 
svih ljudi. I kako je pazio na svoje zavjete! Najmilije mu 
je bilo, ako je mogao dobiti najlošije odijelo, najslabije 
jelo i najgoru sobu. Za misije nije htio da išta primi ma 





Bl Andrija Bobola D. L ' 
Slika se nalazi u Isusovačkoj crkvi u Krakovu. 

bilo od koga; od starješina je tražio dozvolu, da smije 
koju sitnicu darovati djeci ili siromašnim obiteljima.  Ta- 
ko je pazio na siromaštvo. U čistoći se takmio s anđeli- 
ma, te su ga mnogi zvali «anđelom čistoće«. Strogo je 
on pazio na svoja ćutila, osobito oči, «jer smrt ulazi kroz 
naše prozore« (Jer. 9, 21). Pazio je na trapljenje, često 
je posegnuo za bičem i pokorničkim pojasom, vježbao se 
u iskrenoj poniznosti i neprestanoj molitvi i sabranosti 
duha. I kako se odano utjecao Majci Mariji! No najveću 
je snagu crpio iz presv. Euharistije. Znao je on, da je 
Krist ustanovio taj sakramenat kao izvor pomoći u borbi 
protiv putenosti. Kako magnete privlači željezo, tako je 
Andrijino srce neodoljivo osjećalo moć i blizinu presv. 
Hostije. Jedan je svjedok kazao: «Njegova se ljubav pre- 
ma Isusu u oltarskom Sakramentu i vanjski očitovala. Mi- 
slim, da je to jedan od glavnih uzroka, zašto su ga ljudi 
tako štovali i ljubili. Više puta sam ga promatrao, a da 
me on nije vidio. Gledao sam ga, kako je vas utonuo u 
molitvu i dugo ostao pred Presvetim. U tom stanju nije- 
sam mogao, da ga se. dovoljno nagledam«. I kako je po- 
slušan bio prema svojim starješinama! Na sam mig bio je 
spreman, da skoči, kako se veli, i u vatru. Kod pisanja 
je znao na glas zvona ostaviti i zadnje slovo u riječi. 

Blaženi je Andrija često odlazio u Janov. Putem bi 
se pridružio drugim pješacima, te ih u razgovoru učio 
Očenaš i Zdravo Marijo, davao im spasonosne opomene. 
Po selima je iza dovršene sv. Mise išao od vratiju do vra- 
tiju, da sasluša i pouči .ljude. Stoga su ga svi, osobito 
seljaci, tako volili, da su k njemu povjerljivo pristupali 
keo svom ocu. Općenito ga Pinjsk i daleka okolica na- 
zivaše «Apost:;lom Pinjska« Što je bio sv. Filip Nerije 
u Rimu i sv. Klement Hofbauer u Beču, to je bio bl. 
Andrija Bobola za Pilnjsk i obližnja mjesta. 

Dakako da je taj apostolat imao i križeva. Kada su 
neprijatelji opazili, da bl. Andrija stupa cestom, nagova- 
rali bi djecu i ona bi ga grdila svakakim nelijepim nazivi- 
ma, nabacivali se na nj kamenjem i blatom. Andrija je 
to sve ustrpljivo podnosio opominjući se riječi Isusovih: 

<Ako te tko udari u obraz, okreni mu i drugi« (Mat. 5, 
59). Radovao se poput prvih kršćana u Jerusalimu, o 
kojima čitamo u Djelima apostolskim: «Iđahu veseli, što 
bijahu smatrani dostojnima, da trpe sramotu za ime Isu- 
sovo (5, 41). 

Ovakova je svetost donijela i lijepih plodova. Pre- 
dobio je ne samo mnoge grješnike i utvrdio mnoge do- 
bre duše u kreposti, nego je također obratio i mnoge ras- 
kolnike. I to ne samo seljake, nego i svećenike i ugled- 
ne ličnosti. Tako je raskolni župnik u Balaudićinu i An- 
drizinu sa svojim pukom prešao u katoličku Crkvu. Andri- 
ja bi raskolne svećenike predobio time, što bi im — po- 
znavajući dobro grčki — navodio, što grčki sv. Oci sude 
o raskolu ili ovoj i onoj katoličkoj nauci. No više mu 
je dašto koristilo u predobivanju duša, što se svagda, pri- 
je nego li će krenuti na misijonarenje, po više dana po- 


. stio i bičevao se, a usto se neprestano molio, kad ne bi 


učio ili vršio djela svoje službe. Posebnu je pobožnost 
gojio prema sv. Josipu. U tome je tajna Andrijina uspje- 
ha, da je priveo katoličkoj. Crkvi nekoliko tisuća raskolni- 
ka i druge učvrstio u vjeri i pravom življenju. 
< Sveci ne poznaju zapreka u osvajanju duša za Kri- 
sta. Raskolnici su to znali, pa su stoga njihovi svećenici 
zabranjivali puku, a roditelji djeci i približiti se samo bl. 
Andriji. No tko da odoli dobroti? Ova ih je znala pri- 
vući kao što majčino srce privlači k sebi malu dječicu. 
Mnogi je od njih oćutio na sebi, kad se približio svecu: 
«Nešto te u nutarnjosti sili da budeš bolji i promijeniš 
svoj život«. No bilo je svagda ljudi, koji ne će da budu 
dobri; voljom se svojom opiru Božjem glasu. Ti ljudi 
»slušaju, a ne čuju, niti razumiju« (Mat. 13, 13). Takovi 
padaju iz zloće u novu zloću i ne znaju drugo nego li iz“ 
zavisti i mržnje progoniti čak i svece, premda im samo 
dobro čine. I rusinski su raskolnici bili takovi; Kozaci 
još naprasitiji i okrutniji. : ' 
Jedva je bl. Bobola pet godna djelovao ovako 
uspješno u Pinjsku, kad morade ostaviti svoje milo bora- 
vište i tamošnji vinograd Gospodnji. Bogdan Hmielnjicki, 

vođa Kozaka, posla g. 1648. prema Pinjsku odio Kozaka i 
pobuni građane protiv Poljaka. Toj se pobuni pridružiše 
i seljaci iz okolice i pogibelj je prijetila, da će se pobuniti 
sva Litva. Na to knez Ivan Radziwil brzo spremi vojsku 
protiv buntovnika. No Pinsk 7. listopada 1648. pozva 
Kozsake, te s njima opljačkaše katol:čke crkve. Domala 
stiže Radziwilova vojska i u navali zaglavi do 14.000 
buntovnika. Uto nastade u gradu silni požar, koji uništi 
za tri dana 5.000 kuća i isusovačku i konventualsku cr- 
kvu. Tada o. Provincijal pozove Andriju u Viino, da on- 
dje počeka mirnije dane. Međutim se Aleksander, vladar 
Moskve, i švedski Karlo Gustav združiše protiv Poljske, 
i kralj se Ivan Kažimir morade povući u Šlesku. Raskol- 
nici su sada svom silom počeli progoniti katolike. I Ko- 
zaci su im se pridružili, te su g. 1655. provalili u Litvu. 
Vođe su Kozaka bili Zieleniecki i Popenko, jedan okrut- 
niji od drugoga. 

BI. Boboli je pucalo srce, kad je doznao što se sve 
zbiva s katolicima u Polešju. Iza duge molitve zamoli 
starješine, da ga puste onamo. Oni mu dozvoliše i 
Andrija ode poput ptice, koju pustiše iz kaveza. Stiže u 
Pinsk i preuze pređašnji svoj način rada. Raskolnici su 
ga brzo prepoznali, te su za njim vikali uvredljivu riječ 
«Lah, Lah!«, udarajući ga blatom i kamenjem. On je sve 
to kao i prije mirno podnosio. 

Nadođe čas odlučne kušnje. U Pinsk provale Koza- 
ci i Ivan se Lichy proglasi. vođom. On bi bio odmah 


pohvatao sve Isusovce u kolegiju, i dao ih pogubiti, ali se 


bojao nove pobune, jer je broj njegovih Kozaka bio ma- 
len. No odmah mu stiže u pomoć do 2.000 Kozaka. Ka- 
tolici, pravoslavni, židovi, svi se građani preplašiše pred 
tolikim brojem i počeše bježati u obližnje šume. Kozaci 
ih počeše zaustavljati i uvjeravati: «Ne bojte se; mi smo 
vaši branitelji, poubijat ćemo samo katolikel«. To su i 
učinili. Kada je tko priznao pred Kozacima da je katolik, 
onda su ga odmah ubili ili ga silili neka se ponovno krsti 
kod raskolnog svećenika. Ako je dotični katolik ustrajao 
u svojoj vjeri, udarili bi ga Kozaci na razna mučenja i 

onda ubili. Kako su bili okrutni, vidi se iz postupka sa 
katoličkim knezom Czartoryskim. Njemu su pred očima 
obeščastili ženu i onda je rasjekli. Jednako su mu djecu 
izmučili i smaknuli. Napokon su i njega pilom prepolovili 

Isusovci su znali, što ih čeka u takim okolnostima, 
te se na vrijeme posakriše kod dobrih katolika u manje 
pogibeljnom dijelu grada. Ne htjedoše ostaviti grada, da 
mogu katolicima dijeliti utjehe vjere; iz svog su skrovi- 
šta znali izaći i u okolicu. Tako je o. Šimun Maffon, Lit- 
vin, 15. svibnja 1657. izišao iz Pinjska i otišao put Hore«. 
deka, da ondje ispovijeda katolike.  Kozacima to netko 
javi i oni navališe na crkvu, izvukoše ga odanle k obliž- 
njoj kući, gdje ga svukoše, te mu ruke začavliše na klupu, 
a noge na neki panj, pa konopcem stegnuše vrat da su 
mu oči iskočile, a zatim mu svukoše kožu s prsiju i s le- 
đa, i napokon postaviše pod tijelo žeravicu i prepiliše 
vrat. 

Isti je dan i bl. Andrija Bobola zapustio Pinjsk i 
otišao na protivnu stranu negoli o. Maffon. Što će se s 
njim dogoditi? 


5. Mučeništvo bl. A. Bobole 
Godine 1657. . 


vatao se suton. Na cesti iz Pinska prema nedalekom 

grad'ću Janovu keće mnogo pješaka. Oni se raz- 

govaraju o ratu, trgovini. o hajducima i Kozacima 
Nekoliko koja vozi prema Pinjsku, u njima mlađarija tih 
popijeva. No između tih putnika eno jedan ide zamišljen 
i cdmah se razabire, da to nije obični čovjek. Njega taru 
pesebne brige. Vas je uronio u promatranje Božje ljubavi 
To je Andrija Bobola. Udario je put Janova, da ondje i 
u okolici pohodi katolike, te s njima proslavi Gospodino- 
vo Uzašašće. Na licu se Andrijinom odrazivalo nutarnje 
blaženstvo, jer se veselio, kako će danas mnoge ispovije« 

diti, utješiti; jednom riječju: kako će presv. Srcu Isusovu 
Prikazati lijepu kitu duhovnog cvijeća. Tko je taj čas 
mogao pogledati Andriju, morao je uskliknuti: «Kako su 
krasne noge, koji naviještaju mir, koji propovijedaju do- 
bro!« (Is. 52, 7). 

BI. je Andrija rano misio u selu Radovnji i mnoge 
osobe ispovjedio i pričestio. Dok je iza Mise vas zadub- 
ljen klečao u crkvi, uđe u nju nekoliko bjegunaca iz Ja- 
nova. Ovi mu kazaše, da Kozaci ubijaju katolike. Domalo 
stigoše i drugi bjegunci. I ti pripovjediše, kako Kozaci 
pogubiše sve katolike, koji nijesu na vrijeme pobjegli u 
šume. Svi ti bjegunci stadoše o. Bobolu nagovarati, ne- 
ka pobjegne na udaljenije i sigurnije mjesto; dapače mu 
dadoše i kola. Blaženik se tada sjeti Kristovih riječi: «Kad 
vas stanu progoniti u ovom gradu, bježite u drugi« (Mat. 
10, 23). ' 

Međutim je neki raskolnik Kozacima u Janovu do- 
ušio, gdje se nalazi onaj Bobola, koji je mnoge raskolnike 
odvratio od krivoga puta. Kozački zapovjednik odmah po- 
šalje četu Kozaka, da uhvate bl. Andriju i dovedu u Janov 
Budući da četa nije poznavala puta, predvodio ju je neki 
Jakov Četverinka. Kasnije je ovaj provodić kod procesa 
beatilikacije sve kazao, što je doživio i vidio. Ova ko- 
začka četa dostiže Andrijina kola u selu Mogeluci, za- 
ustavi ih, a njega izvukoše van. Bl. Andrija pogleda prema 
nebu i reče dragom Bogu: »Budi volja tvojal« Ovo se 
zbilo 16. svibnja 1657. BI. Andriji bilo je tada GG godina. 
Prema izvješću Ivana Lukaševića bl. je Andrija bio ozbi- 
ljan, malo je govorio; glave, lica i tijela bio je nešto o- 
krugla, zdrave boje i nešto crvenkast, kosa i kratka brada 
smeđa; stasa je bio malena; bio je i ćelav. Kada ga divlji 
Kozaci ugledaše u kolima onako tiha, navališe na nj kao 
lovački psi na plahu srnu ili bijesni vuci na nevino janje. 
Uz viku, kletvu i psovku guranjem i potezanjem izbaciše 
ga iz kola._Ali Andrijina mirnoća začudi i Kozake, pa za 
tren ušutješe. Tu šutnju brzo dokinu jedan Kozak, koji 
će Andriji: «Pređi na našu vjeru i ne ćemo ti ništa zla 
učiniti«. BI. Andrija mu dostojanstveno odvrati: «Radije 








Mučeništvo bl, Andrije Bobole g. 1657, 

se vi obratite, jer se ne možete spasti, ako ostanete u 
svojim zabludama«. Na to se Kozaci dogovore, da će 
Andriju okrutnošću prisiliti na otpad od katoličke Crkve. 
Stoga ga svukoše i polu gola privedoše k bližnjem plotu 
i privezaše uz kolac, da ga tu išibaju. Kako je bilo pro- 
ljeće, došuljaše se s polja mnogi seljaci, da gledaju tu 
okrutnost. Udarac je padao za udarcem i blaženi je Andri- 
ja bio vas krvav. Iza šibanja ga opet pozvaše na otpad 
od katoličke Crkve, ali im on dade isti odgovor kao i 
prije. Što će sada Kozaci?  Prihvate treći način muče- 
nja. Uzeše naime mlado hrastovo pruće i oviše oko 
Andrijine glave, skrajne dijeleve tih grana žestoko pri- 
tegnuše i u isto doba stadoše ga ćuškati po licu. Jedan 
ga je tako udario, da mu je izbio dva zuba. Osim toga 
mu Kozaci rasporiše i oderaše kožu na desnoj ruci. I opet 
su ovi mučitelji uzalud prizivali svoju žrtvu na otpad; 
Andrija dapače ne dade nikakova znaka boli, i dalje ka- 
zivaše, da ostaje u svojoj vjeri. Ustrpljivo je molio svoje 
krvnike neka se obrate na pravu vjeru, te je zazivao po- 
moć s neba riječima «Isuse i Marijo!« 

Kozaci su bjesnili, pa odluče da ga povedu u Janov. 
Ali kako? Privezaše ga dugim konopom oko pasa. Jedan 
kraj konopa uze jedan kozački konjanik, a drugi kraj dru- 
gi. Tako je bl. Andrija sav izmučen morao da prevali još 
nekoliko kilometara, pa još k tomu u svojoj 66. A. 
Konji su išli čas običnim korakom čas kasom i bl. 
Bobola morao da za njima trči. Ako ne bi trčao, onda bi 
ga konjanici vukli, a međutim bi stražnja dva konjanika 
odmah navalili na nj svojim dugim kopljima. Kako je 
bl. Andrija uslijed slabosti i umornosti slabo mogao trča- 
ti, zadadoše mu ovi konjanici tri teške rane: dvije na de- 
snoj i jednu na lijevoj ruci. Kad su Kozaci stigli u Janov, 
bio je upravo vašarski dan i ljudi iz grada i okolice -ugle- 
daše svetog misijonara. onako polugola i krvava. Uz to 
su Kozaci nemilice grdili i psovali ovo nevino janje, koje 
je samo šutjelo i molilo. 

Kozaci konačno dovedoše mučenika pred svog za- 
povjednika. Ovaj ga upita: 

«Jesi li ti latinski svećenik %« 

«Ja sam katolički svećenik« odgovori bl. Andrija 
veselo, mirno i odlučno. «Rodio sam se u katoličkoj vjeri 
i u njoj hoću da umrem. Moja je vjera prava i dobra. 
To je ona vjera, koja spasava. Neću se odreći svoje vjere 
Radije se vi obratite i činite pokoru, inače se nećete spa- 
siti u svojim zabludama. Ako iskreno zabacite svoje skiz« 
matičke zablude i prihvatite upravo onu vjeru, koju ja 
ispovijedam, počet ćete upoznavati Boga i spast ćete svo- 
ju dušu«. Zapovjednik nije očekivao ovakva odgovora, 
pa odmah izvadi sablju i zamahnu da pogubi Andriju. 
No ovaj maknu glavom i zaštiti je rukom. Sablja mu se 
zasječe u ruku. Bijesni ga zapovjednik još jednom udari 
sabljom u lijevu nogu i tako mu  presiječe krvnu žilu... 
Mučenik pade na zemlju i izgubi svijest. Netom se Andri- 
ja osvijestio, jasno će: «Vjerujem i ispovijedam, da je 
samo jedan pravi Bog, samo jedna prava Crkva, samo 
jedna i prava vjera, koju je Isus Krist naučavao, apostoli 
je propovijedali, a za nju poput apostola i tolikih drugih 
mučenika rado trpim i umirem«. To je izgovorio tako 
milo i slatko, da bi se i najhladnija srca morala ganuti. 
Kozaci se ne ganuše. Već prije ovih riječi, dok je još 
ležao u besvijestici i oči mu nekako bile okrenute prema 
daljini, skočio je neki vojnik i izbio mu vrhom sablje de- 
sno oko uz poklik: «Ah! Ti očekuješ Poljake« (t. j. kozač« 
ke neprijatelje). A što će istom sada Kozaci, iza onih 
mučenikovih riječi? Hoće da od Andrije izmame ma koji= 
god znak slabosti, da onda razglase, kako je i sam otpao 
od rimokatoličke Crkve. Stoga se odlučiše, da će ga u- 
dariti na još strašnije muke. To je bio peti način mučenja 

U Janovu je bila posred trga mala klaonica, koja je 
imala otvorene prozore i na vratima je bio oveći broj pu- 
kotina, pa su mnogi svjedoci mogli vidjeti i čuti, što se 
tu zbivalo. Ovamo jedan Kozak dovuče bl. Andriju. Ka 
ko? Prihvati ga za lijevu nogu i povlačeći ga po zemlji 
smjesti ga na klaonički sto. Kozaci sad zapališe vatru, 
pa Andriji staviše goreće ugljevlje na prsa, a drugom mu 
vatrom ispališe rane. I proklinjući rimsku Crkvu nago« 

varahu ga: «Ti si Isusovac, ti si propovjednik katoličke 
vjere, ti si tolike odvukao od nas. Pređi na našu vjeru i 
odmah ćemo prestati s mučenjem«. 

Mučenik je opet mirno i dostojanstveno odvratio, da 
je katolička vjera potrebita za spas duše. Opetovano im 
kaza: «Radije se vi obratite, jer se vi u svojim zabludama 
ne možete spasti. Pokajte sel« 

Kozaci se razbjesniše ponovno, pa se dogovore o 
novom, šestom načinu mučenja. Jedan Kozak zaviče: «Ti 
imaš malu tonzuru!« i nožem mu zareže u kožu s obiju 
strana vrata i svuče mu kožu s glave. Drugi Kozak na to 
doda: »Mi ćemo ti protumačiti što radiš u rimskoj Crkvi«, 
pa uzevši nož u svog druga zaoštri nekoliko drvenih šibi- 
ca i uzevši obje ruke strpljivog mučenika, utjera mu pod 


nokte te šiljke. Treći će Kozak nadodati: «Rukama ti pre- 


vrćeš listove u crkvenoj knjizi, mi ćemo ti prevrnuti ko- 
žu«. To reče i nožem mu svuče kožu s dlana na desnoj 
ruci, a već u Mogilnu svukli su s vanjske strane. I opet će 
povikati jedan Kozak: «Ti običaješ na se postaviti misni- 
cu; mi ćemo ti još ljepšu«. I nato se baciše ti vukovi, da 
Andriji noževima oderu kožu s leđa. Tako mu oderaše sva 
leđa i s glave mu potegoše kožu, koja je visjela preko 
leđa. Krv je curila po svim leđima. Tim krvnicima ni to 


one bi dosta, nego mačem mučeniku oguliše i kožu 


još s nogu, a taj su pakleni posao neprestano pratili klet- 
vama i proklinjanjem uz zaglušnu viku i hihot. BI. Bobo. 
la je za svoje muke često opetovao čine vjere, ufanja i 
ljubavi; molio je Boga za svoje mučitelje; više je puta po- 
digao krvave ruke prema nebu i presv. Trojstvu prikazivao 
svoju krv i patnje, te ih spajao sa zaslugama Spasitelje- 
vim i molio, da se raskolnici obrate. Opetovno je poticao 
svoje krvnike, neka se obrate: «Dragi moji sinovi, što 
radite? Bog neka bude s vama i dade da se umirite«. Če- 
sto je šaptao: «Isuse, Marijo, budite sa mnom! Prosvijetli- 
te, obratite, spasite zalutale. Isuse, Marijo, Josipe! Oče, u 
ruke Tvoje predajem dušu svoju«. 

Neki se Židov uvukao u klaonicu, da radoznalo pro- 
matra ovo mučenje. Bl. Bobola pogleda milo tog Židova, 

te mu reče: «Vidite, kako sam u svojoj vjeri stalan i ne- 
pomičan! Zašto i Vi ne upoznate svoju zabludu i ne pri- 
grlite istinu, za koju umirem?« : 

Mirnoća i blagost, revnost za spas duša, ustrajnost 
u vjeri ne samo nije ublažila bijes Andrijinih krvnika, ne- 
go se stadoše dogovarati o sedmom načinu mučenja. Te 
je neljude srdilo to, što bl. Bobola neprestano moli Boga, 
te njih i druge potiče, da ga slijede. Što će sada s tim 
drznikom? Nožem mu osakatiše usne, odsjekoše uši, nos 
i nekoliko prstiju na rukama i nogama. Konačno hoće 
da mu iščupaju jezik; onaj jezik, koji je tolike obratio i 
puku toliko puta i tako srdačno propovijedao ljubav i mir 
Božji. Zašto? Jer zloća ne poznaje mjere. Jedan Kozak 
nožem napravi Andriji na grkljanu oveću ranu, drugi kroz 
tu ranu uvali ruku i dohvati mučenikov jezik i tako ga 
svom silom izvuče i iščupa do korijena. Zadnje su riječi 
bl. Bobole bile: «Isuse, Marijol« Treći Kozak pograbi neki 
drveni prut, što su ga inače mesari upotrebljavali u kla- 
onici, pa njime probode bl. Andriji prsa u pravcu prema 
srcu. Krvnicima nije ni to bilo dosta. Videći da još živi, 
svezaše mu noge i konopom ga objesiše o gredu stropa 
kao o vješala. Kako su se pri tom Andrijine mišice same 
od sebe stezale, sve se tijelo malo gibalo. Kozaci udariše 
u smijeh i ruganje: «Gledajte, kako taj Poljak pleše!« 
Napokon ga skinuše i spustiše na zemlju i držeći da je 
mrtav odoše iz klaonice. Sve je ovo mučenje trajalo oko 
dva sata. Svi su kralješci bl. Andrije bili raklimani. 

Netom se Kozaci odstraniše, pristupi u klaonicu vi- 
še katolika. Svetac je umirao. Uto prođe onuda kozački 
pukovnik, imenom Antun, koji je po gradu pregledavao 
trupla ubijenih katolika.  Videći on da bl. Bobola još nije 
mrtav izvuče sablju i njom zadade mučeniku dvije duboke 
rane na vratu. Bl. Andrija Bobola nato preminu. To ie 
bilo u 5 sata popodne. Tako je ovaj Božji junak zasvje- 
dočio, da je uistinu Boga ljubio svim srcem i svom dušom 
On je potvrdio Isusovu riječ: «Od ove ljubavi nitko veće 
nema, da tko položi život svoj za svoje prijatelje« (Iv. 15, 
15). Ion je mogao kazati kao i sv. Pavao: «Sad se radu- 

jem patnjama i nadopunjam manjak muka Kristovih u ti- 
jelu svojemu za tijelo njegovo, a to je Crkva« (Kološ. 1, 
24). Bl. Bobolu je Bog jačao za vrijeme njegova mučenja, 
te ne samo nije zajauknuo, nego je sve podnio s najvećim 
mirom i nutarnjim veseljem. I na njemu se ispunila Pavlo- 
va riječ: «Sve mogu u onome, koji me krijepi« (Fil. 4, 
13). Kako su blaženi, koji trpe radi pravde Božje! (1 Pet. 
3, 14). 

Kozački pukovnik nije bl. Bobolu ni mrtva pustio na 
miru, nego ga dade baciti u zahod, koji je bio blizu trga 
i klaonice. Raskolnici i Kozaci su sada bili radosni, što su 
eto uklonil: s lica zemlje onog svećenika, koji ih je toliko 
uznemirivao svojim radom i propovijedima. Mislili su: 
sada ćemo već jednom imati mira! Ali računi čovječji ni- 
jesu i Božji računi. 

Noć se lagano spusti. Gdje su katolici? Neka sada 
dođu i izvade svog mučenika iz nedostojnog mjesta ili 
mu iskažu barem kakovu čast. Obuzeo ih je strah i oni 
se posakriše ispred Kozaka i skizmatika, koji su taj dan 
visoko digli glavu i držali da je sada njihov čas, u kome 
nekažnjivo mogu iskaliti svoj jal na «papistima« (kako su 
oni zvali katolike). No svemogući Bog ne zapušta svojih 
pravednika i svetaca. Kako? Odjednom divna svjetlost 
rasprši noćnu tamu. Što je to? Ljudi navališe iz svojih 
kuća i skrovišta, da vide novo čudo. I što ugledaše? Ti- 
jelo je bl. Bobole svijetlilo jakim i doslije neviđenim svi- 
jetlom. I Kozaci se sletiše amo, ali ih odmah uhvati ta- 
kav strah, da su svi kao jedan pobjegli iz Janova. I ka- 
tolici, koji su se krili po šumama i okolici, dohrle na tu 
vijest natrag u Janov, da izvuku mučenika na čisto mje- 
sto i sahrane poginulu braću ili svojtu. Mnogi su plakali 
i naricali: »Jadnih li nas! Ubiše nam tako svetog sveće- 
nika! O sveti mučeniče, moli se Bogu za nasl« I sve je 
Polešje govorilo o novim dogođajima. 

župnik latinskog obreria Ivan Zaleski dade prenijeti 
tijelo bl. Bobole u svoju crkvu i postavi ga u otvoreni li- 
jes. Kozaci su bii i ovoga župnika zatvorili u temnicu i 
htjeli da ga bićuju i smaknu, ali ga spasiše nekoji ugled- 





BL Andrija Bobola u nebu, 

niji raskolnici.  Zaleski je ža'io, što mu je tako izbjegla 
mučenićka kruna, pa je upravo uživao gledajući, kako po- 
božni narod već žetiri dana neprestano dolazi u crkvu, da 
poljubi ruku ili odijelo bl. Bobole. 

Iza četvrtog dana dođoše i Isusovci iz okolice i pre- 
niješe bl. Andriju Bobolu u Duboj, gdje je isusovački ko- 
'egij u Pinjsku imao mali posjed. Kada su pak Kozaci o- 
stavili i Pinjsk, Isusovci se pobrinuše da se mučenikovo 
tijelo pokopa u isusovačkoj crkvi sv. Stanislava u Pinjsku 

Bilo je to 530. svibnja, 15 dana iza mučenikove smrti. Na- 
rod je u velikom broju sudjelovao u tom svečanom pre- 
nosu. Ovaj ie prenos opet ohrabrio sve katolike u vjeri 
i ljubavi prema Crkvi. i 


6. Iza smrti. Čudesa 


stočna je Poljska mnogo pretrpjela za drugog moskov- 

skog rate (1058.—1667.), te u borbama s Kozacima i 

Turcima. Osobito je jako stradao Pinjsk. K tome je 
£. 1663. požar porušio veliki dio grada. Tom je zgodom 
izgorjela i isusovačka crkva s kolegijem i s njim i doku. 
menti o bl. Boboli. Dapače ljudi zaboraviše pod ruševina- 
ma i Bobolin grob. Ipak dragi Bog ovoga svoga milienika 
ne predade zaboravi. 

Bilo je to g. 1702., dakle 45 godina iza mučeništva 
bl. Bobole, i isusovački se kolegij u Pinjsku opet podigao 
i lijepo djelovao. No upravo te godine nalazio se taj 
kolegij u teškoj borbi za opstanak. Rektor, o. Martin 
Godebski, moljaše se u sv. misi, da bi mu Bog dao po- 
sebnog sveca, koji bi se zauzeo za kolegij. Rektor je i 
u noći 19. travnja navedene godine dugo molio. Od. 
jednom, kada je već bio u polusnu, stupi preda nj neki 
Isusovac, vas u svjetlosti, te mu reče: «Ja sam o. Andrija 
Bobola, misijonar Janova; pripadao sam ovom kolegiju, 
Kozaci me ubiše iz mržnje protiv vjere. Zašto tražite dru- 
gog zagovornika, kada imate mene? Potražite me među 

subraćom i postavite me na odijeljeno mjesto, da se tako 
izvrše druge odluke Božje volje«. To reče i viđenje 
iščeznu. Slijedećeg jutra rektor to priopći drugim Isusov- 
cima. No uzalud su tražili Bobolin grob; taj ga dan ne- 
mogoše naći. Treće noći ukaza se bl. Bobola Isusovač- 
kom sakristanu i kaza mu: «Moje se tijelo nalazi s lijeve 
strane ulaza zajedničke grobnice; pokriven je zemljom. 
Ondje ga tražite.i naći ćete ga«. Tako je i bilo. Otvoriše 
lijes. Tijelo je bilo čitavo, a rane svježe. Čim su se dotakli 
odijela, ovo se pretvorilo u prah; no tijelo ne. Isusovci 
obukoše ovo gipko tijelo u novo odijelo. O svemu se to- 
mu raznese glas po gradu i okolici i domala eto ti na- 
roda u ogromnim skupinama, da se pomoli na Bobolinu 
grobu i zamoli njegovu pomoć u svojim potrebama. Do- 
skora ga je ne samo Polešje, nego i Podolje, Volinj i sva: 
Litva smatrala svojim zagovornikom. Hodočašća su sti- 
zala sa svih strana široke Poljske. 

Ovo se štovanje naroda još više raširilo i učvrstilo 
povodom posebnog nekog dogođaja. Za vrijeme borbe 
između pristaša Stanislava Leščinjskoga i vojske Petra Ve- 
likoga zarobljen bi i knez Mihovil Višnjovjecki, kastelan 
Vilna. Njega odvedoše u tvrđu Gluhov na Dnjepru. Tu 
je knez skapavao od gladi i tuge. Njegova je pobožna 
žena za njim jednako tugovala, Čula je ona, kako je bl. 
Bobola moćan kod Boga, pa zamoli mučenika, neka bi 
oslobodio njezina muža, a ona će svojom rukom izvesti 
lijepu misnicu. I dade se odmah na taj posao s odlukom, 
da je dovrši 15. prosinca 1710. _ Međutim je ona zamolila 
00. Isusovce, da hi tijelo bi. Bobole postavili na drugo 
pristupačnije mjesto. Isusovački provincijal pristade na to. 
Dobra knjeginja dade o svom trošku napraviti novi lijes i 
postavi ga s mučenikom na posebnom mjestu u sakristiji. 
U isto doba knez Mihovil u Gluhovu oćuti u sebi neko 
izvanredno pouzdanje u bl. mučenika. Teško je bilo po- 
bjeći iz te tvrđe. Brojni su vojnici stražili oko tvrđave. 
Ipak se kne: spusti konopcem ::z prozci | sretno umaće 
preko rijeke. Oni u tvrđavi brzo opaziše njegov bijeg, pa 
udariše za njim u potjeru. Knez je sretno prešao. preko 

Dnjepra, jer se ovaj bio već odavna sledenio. No kada su 
na rijeku došli njegovi progonitelji, nađoše je već rastop- 
ljenu. Tako on sretno stiže u svoj dvor. Tu knez ne na- 
đe svoje žene, pa stoga pohiti u Pinjsk, gdje je zateče na 
grobu bl. mučenika. To je bilo veselje. Toj se radosti 
pridružiše i Isusovci i brojni znanci, jer se ustanovilo, da 
je dan i ura knezova oslobođenja bila upravo ona, kada 
su 00. Isusovci po želji one knjeginje preobukli tijelo bl. 
Bobole u novo ruho i na nj postavili onu misnicu, što ju 
je dobra žena svojim rukama izvezla. 


Od ovoga dogođaja nije prošlo ni 15 godina, kada 
se u Janovu nešto zbilo, što je narod ponovno. ojačalo u 
štovanju bl. Bobole. Bilo je to ovako: Konstancija Ku- 
nicka i odvjetnik Ćiril Jankušik vraćahu se svojim kuća«- 
ma i to naveče 1. studenog 1723. - Kada su prolazili mimo 
porušenu klaonicu, gdje je bl. Bobola pred 66 godina bio 
mučen, ugledaše. oboje u zraku veliku svjetlost u obliku 
križa. Ina tlu pred tim mjestom vidješe nešto bijela. Taj 
čas pomisliše da je snijeg. Odmah se sjetiše, da snijeg 
nije padao tih dana niti je mjesec tada bio zastrt oblacima 
To je bio isti križ, koji se sada spustio na tlo. Oboje po- 
klekoše kod klaonice i poljubiše križ. Doskora je izašao 
sav grad Janov, da se nadivi tom čudesnom dogođaju. 
Križ je sjao svu noć. Nekoji su na križu vidjeli i sliku bl. 
Bobole. Ljudi su klečali i molili. 


Ipak se ovdje kao i drugdje našlo nekoliko osoba, 
koje su-ovu svjetlost pripisale posebnom utjecaju zvijez« 
da. Nekoji su sve to viđenje pripisali iluziji ćutila i stado- 
še žaliti obmamu jadnih građana. Na te riječi iščeznu svi- 
jetlo. No kad ljudi ponovno poklekoše i počeše zazivati 
mučenika, opet se povrati svijetli križ. To se opetovalo 
više puta. Među gledaocima je bilo svećenika, odvjetni- 
ka, predstavnika vlasti i upravitelj grada. Ovaj je zadnji 
dapače dao označiti mjesto, odakle je i dokle sezao taj 

križ. Janov i okolica taj dan i slijedeći nijesu ni.o čem 
drugom govorili negoli o sjajnom križu. Gle! I na dan 
mrtvih naveče ukaza se isti križ. Puk je i opet pohrlio na 

ono mjesto. Gospodin Olževski dade na tom mjestu po- 
dići drveni križ, koji je bio iste visine i širine: 

Na dan mrtvih je ozdravio i Mihovil . Szankowski. 
Ovaj je dulje bolovao i već zatražio zadnje sv. sakramente 


.Te se noći pomoli bl. Boboli i zaspi. U snu ugleda Bi. 
 Bobolu, koji mu reče, neka se prepusti volji Božjoj i po- 


sjeti njegov križ u Janovu, ondje izmoli 5 Očenaša, i tada 
će ozdraviti. Bolesnik ustade, učini kako mu je rečeno 
i uistinu ozdravi. 

Crkvena je vlast već g. 1712. započela službeni pro- 
ces, da Andrija Bobola bude proglašen blaženim: Tada je 
biskup u Pinjsku pregledao njegovo tijelo i našao je, da 
nije istrunulo. Ponovno je proces zaveden g. 1719., te 
po treći put u Vilnu g. 1721. Godinu dana prije uz prima- 
sa Poljske i mnoge ostale biskupe zamoli i sam kralj pa- 
pu, da bi što prije proglasio Bobolu blaženim. Četvrti je 


“redoviti proces proveden u Janovu g. 1727. U Rimu je za+ 


veden prvi apostolski proces tek g. 1730., u kojem je 
ispitano 3500 svjedoka. Sv. Kongregacija zatraži jače po- 
svjedočenje svjedoka očevidaca, pa stoga i papa g. 1749. 
pristade na to. I tako se ovaj proces odgodi. Konačno bi 
1 tom zahtievu zadovoljeno i onda tek papa g. 1755. 
objelodani dekret, da je o. Bobola uistinu mučenik. . 

Kada je Poljska gg. 1772., 1773. i 1775. podijeljena 
i to među Austrijom, Rusijom i Pruskom, Isusovci su o- 
stali u Pinjsku u svom kolegiju. Iza dokinuća Družbe, 


«ostadoše neki bivši Isusovci i dalje u Pinjsku kao čuvari 


crkve i groba bl. Bobole. Malo zatim  grko-katolički bi- 
skup dobi isusovačku crkvu za svoju katedralu i o. Jakša 
predade dragocjeni grob novom gospodaru na čuvanje. 
Kod druge je diobe Poljske g. 1795. Polešje palo pod 
Rusiju, i tako se crkve i groba domogoše pravoslavni. 
Isusovci su i dalje djelovali u Polocku, te su ondje imali 
veliki kolegij; u Rusiji naime nije bila proglašena papina 
odredba o raspustu Družbe; dapače im je papa Pijo VI. 
dozvolio, da si biraju generala. Ovaj general isposluje kod 
ruske vlade te ova dopusti da se g. 1808. prenese tijelo 
bl. Bobole u Polock. 

Katolici i pravoslavni. u Polocku i okolici. počeše 
jednako štovati bl. Bobolu kao i oni u Pinjsku. Isusovci 
su zabilježili do GO čudesnih dogođaja od g. 1808. do 
svršetka 1813. Ističemo osobito jedno ozdravljenje, koje 
se_ zbilo 25. veljače 1808. Prakseda Ambrosova, u selu 
Nawikowa u Bijeloj Rusiji, oboli na očima već u kolovozu 
1805. Bilo joj je 534 godine i svi joj liječnici ne pomogoše 
ie napokon oslijepi. U takovom stanju nije mogla da se 
preživi svojim radom, pa je Kažimir Posolović iz milosrđa 
primi k sebi na stan. Ovaj je čovjek nagovori, neka se 
obrati bl: Boboli. Ona posluša, te 25. veljače započe tro- 
dnevnicu, U noči se trećeg dana nenadano probudi i pro- 
gleda. 2 

Isusovci su ostali u Polocku sve do g. 1820. No ka- 
da ih je ruska vlada prognala iz cijele Rusije, zamijeniše 
ih Dominikanci, koji su ostali TO godina čuvarima Bobo- 
lina groba. G. 1830. Nikola I. oduze oo. Dominikancima 
isusovačku crkvu i kolegij i darova ih pravoslavnim mo- 
nasima. Tada oo. Dominikanci preniješe tijelo bl. Bobo- 
le u svoju crkvu u istom gradu. Tu je to tijelo ostalo 
sve do g. 1864. 

Papa Pijo IX. je konačno 30. listopada 1855. u vati- 
kanskoj bazilici Andriju Bobolu svečano proglasio blaže- 
nim i naredio, da njegov blagdan bude 23. svibnja. 

Ruska je vlada g. 1864. izbacila iz Rusije i oo. Do- 
minikance, pa su tako svjetovni svećenici ostali čuvarima 
Bobolina groba. No g. 1919. stigoše boljševici u Polock 
i tu htjedoše da spale tijelo bl. Bobole, ali se jedan dio 
usprotivi i spriječiše taj naum veleći: «Ovo je katolički 
svetac, a s takovim se ne može praviti pokuse kao s pra- 


voslavnim svecima«. Taj put ostade tijelo mučenikovo ' 


netaknuto. No 3 g. kasnije, t. j. 20. srpnja 1922. po- 
sebna boljševička komisija odnese tijelo bl. Bobole u 
Moskvu i smjesti ga u muzej. Odavle je konačno g. 1925. 
mučenikovo tijelo preneseno u Rim. Sada se nalazi u 
isusovačkoj crkvi «Al Gesu« prema grobu sv. Ignacija 
Lojolskoga. Velika je to zasluga pape Pija XI., da su bolj- 
ševici dozvolili taj prenas. Odmah ćemo to vidjeti. 





Tijelo bl. Andrije Bobole stiglo u Rim g. 1923,: Slika nam prikazuje Damazovo 





dvorište u Vatikanu, neke Papine vojnike i Isusovce, 





7. Prenos tijela bl. Bobole 
iz Rusije u Rim 
d kolovoza 1922. djelovala je u Rusiji posebna 


papina misija za pomoć gladnima. U toj su bili čla- 
novi raznih crkvenih redova pa tako i Isusovci. O. 


Edmund Walsh (Ualš) D. I. bio je upraviteljem papine mi- _. 


: sije u Moskvi. Njemu naloži papa Pijo XI., da se pobrine, 
ne bi li dobio tijelo bl. Bobole. 

Čas bio upravo zgodan. ' Sami boljševici su ostali 
zapanjeni djelima milosrđa papine misije i nijesu mogli, 
a da bar iz zahvalnosti ne dadu Rimu ovaj njemu tako 
dragocjeni dar. Odmah početkom 1925. sovjetska upra- 
va prepusti o. Walshu spomenuto tijelo, ali pod pogod- 
bom da ga on sam odveze u Rim. Iza razgovora s mini- 
strom Čičerinom i kad je već bio potpisan vizum turskog 
i talijanskog poslanika i tačno ugovoren put preko Odese 
i Carigrada najednom su sovjetski činovnici stali navalji- 
vati na o. Walsha, da potpiše još jednu izjavu. On bi 


se imao obvezati u ime Vatikana, da se iza dolaska u Rim 


ne će nikome ustupiti tijelo ovoga mučenika niti da će 
ga se.kamo drugamo poslati bez dozvole sovjetske re- 
publike. Boljševici su tako htjeli, da Poljska nikada ne 
dobije ovo tijelo i da se tako ne obnovi uspomena svih 
onih grozota, što su ih Kozaci počinili na poljskom muče- 
niku. O. Walsh nije htio da potpiše te izjave, pa je bila 
. bojazan da će boljševici zadržati svete relikvije. No oni 
su uvidjeli, da bi tako prisilili Vatikan te im uskrati svaku 
daljnu karitativnu pomoć, a baš je tada papina misija is+ 
hranjivala na tisuće ogladnjele ruske djece. Boljševici 
stog popustiše o. Walshu i tako on ne potpisa one izjave. 

U listopadu 1925. krene o. Walsh s o. Gallogherom 
put Rima preko Odese i Crnog mora. Posebni je vagon 
vozio mučenikovo tijelo. U Briansku pred Kijevom dobi- 
li su odio vojnika, da čuvaju relikvije, jer su u tom kraju 
harali hajduci. Iz Odese je brod «Čičerin« preveo do 


soli 


I o ka 





čku crkvu »Al Gesu« (Rim), 


Tijelo bi, Andrije Bobole unose u isusova 

Carigrada tijelo bl. Bobole. Na Crnom moru ruska torpi- 
ljarka zaustavi »Čičerina«. Svi se na brodu preplašiše. 
Što je bilot ne će li opet ti boljševički agenti o. Walsha 
povratiti u Rusiju? Ne. Vlada je naknadno doznala, da je 
neki viši njezin činovnik na «Čičerinu« pobjegao, pa ga 
je sada dobila u svoje ruke. Parobrod je otplovio dalje. 
No i u Carigradu je bilo neprilika s turskom vlašću. I 
to o. Walsh sretno prebrodi i pređe na talijanski paro- 
brod «Carnaro«, da prenese bl. Bobolu u Brindisi. 

Upravo na dan Svih Svetih doveo je ekspresni voz 
predragocjene relikvije u: Rim. I tako je bl. Andrija Bo- 
bola došao među svoje, u papinski grad; vratio se kao 
zamjena za živote, koje je papa spasio tisućama i tisućama 
ruske djece. I tu se pokazalo milosrđe puno silnijim i 
uplivnijim negoli najvještija diplomacija. 

Tijelo je bl. Bobole do svibnja 1924. počivalo u Va- 
tikanu. Tada je sv. Otac odlučio, da ga preda njegovoj 
redovničkoj braći Družbe Isusove, a oni će ga svečano 
sahraniti u svojoj glavnoj crkvi «Al Gesu« u Rimu. 

«Neopisivo lijepi bili su ti dani — piše jedan oče- 
vidac — dani, koji će nam uvijek ostati u miloj i nezabo- 
ravnoj uspomeni. To su bili dani velike nutarnje radosti 
di utjehe. Veliki oglasi razvješani po čitavom Rimu na- 
javiše gradanima svečani prenos ostataka bl. Bobole : po- 
sebnu trodnevnicu u čast mučeniku. Na oglasima se čita- 
lo: Andrija Bobola, apostolski misijonar Družbe Isusove, 
bio je 16. svibnja 1657. uhvaćen od Kozaka i strašno 
mučen za katoličku vjeru. Po smrti ga je Bog proslavio 
nebrojenim i jasnim čudesima, a 30. ga je rujna 1853. 
Pijo IX. proglasio blaženim i pribrojio mučenicima svete 
Crkve. Ali jer je zloba ljudska dosad zapriječila poštova- 
nje relikvija ovog blaženog mučenika, ležale su kao sa- 
krite u Polocku. Revolucijonarni su ih boljševici ukrali i 
čuvali u jednom muzeju u Moskvi, dok se nije svidjelo 
Božjoj Providnosti, da nam ih vrati za vlade sadanjeg Pa- 
stira. Rimljani! Slijedeće nedjelje 18. o. mj. u 17.30 to 
će tijelo, na kojem se vide znakovi toli strašnog i o- 
krutnog mučeništva, prema želji samog sv. Oca biti izlo- 

Isusovci prenose tijelo bl. Andrije Bobole u vatikanske odaje, 

ženo u crkvi «Al Gesu«. Iza prenosa obavit će se sve- 
čana trodnevnica kao priprava za svetkovinu blaženika, a 
za vrijeme te trodnevnice posebno -ćemo se moliti za 
sjedinjenje crkvi pod jednim i najvišim pastirom, namjes- 
nikom Isusa Krista. — I uistinu uz najveće svečanosti i 
sudjelovanje crkvenih dostojanstvenika i tisuća pobožnog 
puka obavio se prenos sv. relikvija i cijela trodnevnica. 
Sami članovi papine plemićke garde prenosili su blaženi- 
kovo tijelo u spomenutu crkvu, a kiša je cvijeća dočeki- 
vala lijes po svim ulicama, kuda je prolazila povorka. 
Veliki je oltar u crkvi planuo u moru nebrojenih električ- 
nih žarulja, a 12 u bijelo obučenih dječaka išlo je kroz 
crkvu pred lijesom i obasipalo ga laticama crvenih ruža. 
To je bio simbol mučeničke slave našega blaženika. Uz 
pjevanje himna «Deus tuorum militum« (Bože tvojih bo- 
jovnika, udio i slava) uzeše redovnici Družbe Isusove na 
svoja ramena tijelo svog brata, da ga pronesu crkvom. 
Oni ga postaviše pod kupolom na uzvisinu, te se oko 
blaženika poredaše kardinali, biskupi i prelati, general 
Družbe Isusove 0. Ledochowski, koji je i sam sin poljskog 
naroda, te bezbroj svećenika i redovnika. Bio je to doista 
kraljevski ulaz u glavnu svetinju Družbe Isusove iza dugih 
. godina skrivanja i zaboravi, To je bilo kao Božja nagrada 
za ono nedolično obeščašćenje sv. tijela sa strane bolj- 
ševika. Eto veličanstvena počast odavala mu se sada u 
prijestolnici katoličanstva i u srcu njegova reda. Prvi put 


se tu na zemlji približio kostima svog oca, sv. Ignacija- 


Lojolskog, koji u istoj crkvi imade svoj grob. Koliko je 
tu trebalo vremena i koliko je bilo poteškoća, dok je na- 
došao taj čas! I opet se pokazalo, da su ljudi samo oruđe 
u rukama Božje mudrosti«. 





Grob bl. Andrije Bobole u rimskoj crkvi »Al Gesu«. 





s 


8. Viđenje o uskrsnuću Poljske 


: tac Korženjecki, Dominikanac, bijaše vrstan propo- 
vijednik u Rusiji. Njemu je ruska vlada zabranila, 
da ma bilo što tiska, propovijeda ili čak ispovijeda; 

inače će ga poslati u Sibiriju u prognanstvo. Bilo je to g. 
1819. Naravno da mu je bilo teško, što ne može gotovo 
ništa da djeluje u duhovnoj pastvi. U veče jednog dana 
v Vilnu on prije spavanja otvori prozor, pa poglezla pre- 
ma_nebu, pomisli na mučenika 0. Andriju Bobolu i sta- 
de mu se moliti: »O slavni Kristov mučeniče, ti si pred 
toliko godina prorokovao uskrsnuće naše Poljske; ti vidis, 
da sadanji njezini gospodari hoće da je odaleče od Boga 
i bace u raskol; ne dopusti toliko zlo i sramotu, izmoli od 
svemogućega Boga, da je-riješi skizmatičkog i protestant. 
skog jarma!« Korženjecki zatvori prozor. No u taj tren 
mu se ukaza bl. mučenik i reče mu: «Evo me; ja sam 
onaj, koga si ovaj čas zazvao. Otvori prozor i vidjet ćešl!« 
Dominikanac se preplaši, ali ga bl. mučenik osokoli i do- 
bri redovnik otvori prozor. Što ugleda? Pred njim -se 
stere ogromna ravnica. Bl. će Bobola na to: «Ti vidiš po- 
lja oko Pinjskog, gdje sam podnio mučeničku smrt za 
Kristovu vjeru; sada pregledaj to i doznat ćeš ono, što 
želiš«.  Korženjecki ima šta da vidi. Pred njim su bez- 
brojne vojske. Tu su Rusi, Turci, Francuzi, Englezi, 
Austrijanci, Prusi i drugi vojnici, koje nije on nikada za- 
boravio. Svi se bijesno bore. Dominikanac nije mogao 
da shvati značenje toga viđenja. Bl. Bobola mu to pro- 
tumači: «Kada se svrši rat, što ga vidiš, onda će kraljevi- 
na Poljska po Božjem milosrđu opet uskrsnuti i mene će 
priznati glavnim svojim zaštitnikom. A kao jamstvo, da 
je istinita ova vizija i da će se ispuniti ovo proročanstvo, 
evo ti ruke«. To reče i dotaknu se stola i iščeznu. Sveti 
čovjek jedva se zahvali Bogu i njegovu mučeniku. Netom 
se razabere, pogleda prema stolu i ne može da se dosta 
nagleda onog otiska ruke. Poljubi taj znak više puta. 


a... 


oi 








: BL Andrija Bobola javlja; da će biti uspostavljena 
kraljevina Poljska, 

Sutradan okupi druge redovnike i priopći im, što mu se 
sinoć dogodilo. Stvar se brzo razglasila. Isusovački ča- 
sopis u Rimu «Civilt&4 cattolica« je iznijela ovaj opis g. 
1854., malo iza beatifikacije bl. Bobole i 64 godine prije 
oslobođenja Poljske. I to se ispunilo, odmah iza dovrše. 
nog Svjetskog rata g. 1918. Poljaci kane bl. Bobolu pro- 
glasiti svojim glavnim zaštitnikom, kada ga Crkva pro- 
glasi svecem (kanonizira). Sada se i o tomu radi. : 


9. Čudesa bl. A. Bobole 


redugo bi bilo nabrajati sva čudesa, koja su se do- 
. godila na zagovor bl. Andrije. Sama papinska ko- 
misija ispitala je i proučila 300 ovakovih čudesa, 
koja se dogodiše odmah onih prvih godina iza blaženiko- 
ve smrti. Čudo je to i danas o kojem se mnogo prije ne- 
koliko godina mogao uvjeriti svatko, koji je prisustvovao 
prenosu smrtnih ostanaka blaženog mučenika, što njego- 
vo tijelo sve do danas nije istrunulo. Od ostalih čudesa 
spomenut ćemo samo nekoliko, koja su dala povod i 
svetom Ocu papi Piju IX. da našega Andriju proglasi 
blaženim. 

Gore smo opisali čudesno ukazanje križa, koje se 
dogodilo g. 1725. : 

U veljači 1720. obolio u Vilnu Isusovac brat Jakov 
Bretzer. Bolest bila teška, liječnici ga već napustili i 
očekivali da će naskoro izdahnuti, jer bolesnik nije više: 
mogao primati ni lijekova. Taj se čas pojavio pred bo- 
lesnikom bl. Andrija u sjaju i rekao mu: «Zašto me ne 
zazivašt Ja sam Andrija Bobola, htio bih ti pomoći«. 

Bolesnik je odmah pripovijedio nazočnima o viđe- 
nju i stao se moliti. Nastupila olakšica, ali kad bolesnik 


počeo sumnjati o svom viđenju i o moći bl. Andrije, bo- . 


lest opet krenu na gore. Bl. se Andrija ukaza po drugi 
puta, ukorio bolesnika zbog njegova nepouzdanja i po- 
takne ga da se ponovno moli. Bolesnik tada zamoli, da 


lk 

mu dadu moći bl. mučenika i stade se vruće moliti. Iza 
nekoliko je dana bio posve zdrav proti svakom očekivanju 
ME: se na zagovor bl. Andrije zbivala čudesa, de- 
silo se ono što se obično zbiva u takovim slučajevima: 
jedni vjerovali, a drugi sumnjali o njihovoj istinitosti. u 
broju takovih nevjernih Toma bio i neki gospodin iz zelvi- 
anske župe u Litvaniji. Ali brzo se i on kani svog sumnja- 
nja uvjerivši se o pravoj čudotvornoj moći bl. Bobole. 
God. 1711. na 51. siječnja naglo mu umrla O godišnja 
kćerka Anka. E bi se osvjedočili, da je doista umrla boli 
joj tijelo iglama, metali na usta razne razdražujuće lje- 
karije,. ali to sve nije ništa djelovalo na ukočeno tijelo. 
Majka djevojčice imala veliko pouzdanje u blaženoga 
Andriju Bobolu i zato mu se odmah počela toplo i srdač- 
no moliti. Uto već došlo vrijeme za pokop. Izniješe 
mrtvu djevojčicu iz kuće i poniješe na groblje. Sprovod 
je vodio unijatski svećenik Ivašković. Po unijatskom (gr- 
kokatoličkom) običaju čitao je svećenik nad mrtvačkim 
lijesom riječi sv. Evanđelja, kako je Isus oživio kćer Jai- 
rovu. I kada je došao do onih riječi: «Djevojka nije umrla 
nego spava«, Anka najednom otvori oči i klikne: «Sveti 
Andrija Bobola!«... Lako ćemo razumjeti, kakva je radost 
obuzela sve koji su to vidjeli, a prije svega zahvalnu maj- 
ku i čitavu obitelj, što im eto Bog po zagovoru svog bla- 
ženika oživio mrtvu kćerku. ' ' . 

Kongregacija za obrede ispitala je i priznala istini- 
tost naglog potpunog ozdravljenja troje djece na umoru: 
Ivana Hmieljnjickog,  Mariane  Florkowske i Katarine 
Bžozovske. Samo su zazvali ime bl. Andrije Bobole i dje- 
ca su ozdravila. B ' 

Osim toga se među spisima iste kongregacije, koju 
je sv. Otac postavio da ispituje čudesa, nalazi dokazanih 
290 čudesa učinjenih po zagovoru bl. Andrije Bobole. A. 
nerijetko se bl. Andrija i ukazao raznim osobama bilo da 
ih tješi bilo da im nosi pomoć u raznim nevoljama. 


SADRŽAJ 


Uvod 


1. 


Go si i 


Mladost 


. Zvanje. Novicijat. Nauci i magisterij 
. Svećenik. Razne službe 

. Andrijino misijonarenje 

. Mučeništvo bl. Agdila Bobole 

. Iza smrti. Čudesa 


. Prenos tijela bl. Bobole iz Rusije u Rim 


Čudesa blaženog Andrije Bobole 





14 


17 


23 


82 


38 


46 - 

